MFC กองทุนเอ็มเอฟซี กาญจนทรัพย์ 6 ซีรี่ส์ 35ชูผลตอบแทน 1.625% ขาย 30 ม.ค.-6 ก.พ.นี้
MFC กองทุนเอ็มเอฟซี กาญจนทรัพย์ 6 ซีรี่ส์ 35 ชูผลตอบแทน 1.625% ขาย 30 ม.ค.-6 ก.พ.นี้
30 ม.ค. 2560

นางสาวประภา ปูรณโชติ กรรมการผู้จัดการ บริษัทเอ็มเอฟซี จำกัด (มหาชน) หรือ MFC เปิดเผยว่า เอ็มเอฟซีเปิดขายกองทุนเปิดเอ็มเอฟซี กาญจนทรัพย์ 6 ซีรี่ส์ 35 หรือ MK6S35 อายุโครงการประมาณ 6 เดือน ลงทุนตราสารหนี้ทั้งในและต่างประเทศ รับซื้อคืนหน่วยลงทุนโดยอัตโนมัติ ในอัตรา 1.625%ต่อปี ตั้งแต่วันที่ 30 ม.ค.-6 ก.พ.60
โดยกองทุน MK6S35 เป็นกองทุนรวมตราสารหนี้ ซึ่งจะลงทุนในต่างประเทศไม่เกิน 79% ของมูลค่าทรัพย์สินสุทธิ มีการป้องกันความเสี่ยงจากอัตราแลกเปลี่ยนเต็มจำนวน และรับซื้อคืนหน่วยลงทุนโดยอัตโนมัติในอัตรา 1.625% ต่อปีพร้อมโอนไปยังกองทุนเปิด MM-GOV โดยลงทุนในตั๋วเงินคลัง พันธบัตรรัฐบาล พันธบัตรธนาคารแห่งชาติ พันธบัตรรัฐวิสาหกิจ ตราสารหนี้ที่ออกโดยนิติบุคคลที่มีกฎหมายเฉพาะจัดตั้งขึ้น ตราสารหนี้ที่ออกโดยธนาคารต่างประเทศ หรือตราสารหนี้เอกชนที่ได้รับการจัดอันดับความน่าเชื่อถือ ไม่ต่ำกว่า BBB-
ทั้งนี้ ประมาณการผลตอบแทนรวมที่ได้รับจากการลงทุน 1.80% ต่อปี ประมาณการค่าใช้จ่าย 0.175% ต่อปี และประมาณการผลตอบแทนหลังหักค่าใช้จ่าย 1.625% ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาดมีการเปลี่ยนแปลงไป บริษัทจัดการอาจไม่รับซื้อคืนหน่วยลงทุนตามอัตราดังกล่าว
สำหรับตราสารที่คาดว่าจะลงทุน เงินฝากประจำของ Agricultural Bank of China rating A สัดส่วนลงทุน20% ผลตอบแทนของตราสาร 1.84% ต่อปี ผลตอบแทนที่กองทุนคาดว่าจะได้รับ 0.37% ต่อปี, เงินฝากประจำของ China Construction Bank (CCB) rating A สัดส่วนลงทุน 20%  ผลตอบแทนของตราสาร 1.79% ต่อปี ผลตอบแทนที่กองทุนคาดว่าจะได้รับ 0.36% ต่อปี, เงินฝากประจำ Bank of China rating A สัดส่วนลงทุน20% ผลตอบแทนตราสาร 1.77% ต่อปี ผลตอบแทนที่กองทุนคาดว่าจะได้รับ 0.35% ต่อปี, เงินฝากประจำ Commercial Bank of Qatar rating A + สัดส่วนลงทุน18% ผลตอบแทนตราสาร 1.74% ต่อปี ผลตอบแทนที่กองทุนคาดว่าจะได้รับ 0.31% ต่อปี
รวมทั้ง ตราสารหนี้ระยะสั้นของ บมจ.ลลิล พร็อพเพอร์ตี้ (LALIN) rating BBB+ สัดส่วนลงทุน10% ผลตอบแทนตราสาร 1.84% ต่อปี ผลตอบแทนที่กองทุนคาดว่าจะได้รับ 0.19% ต่อปี และตราสารหนี้ระยะสั้น บมจ. เอเซียเสริมกิจลิสซิ่ง (ASK) rating BBB+ สัดส่วนลงทุน 12% ผลตอบแทนตราสาร 1.84% ต่อปี ผลตอบแทนที่คาดว่ากองทุนจะได้รับ 0.22% ต่อปี
ทั้งนี้ กองทุนอาจพิจารณาลงทุนในตราสารอื่นแทนหรือเพิ่มเติม โดยมี Rating ไม่ต่ำกว่า BBB- ซึ่งกองทุนเปิด MK6S35 เหมาะสำหรับผู้ที่สามารถรับความเสี่ยงจากการลงทุนในตราสารหนี้ทั้งในและต่างประเทศได้ โดยลงทุนได้ในระยะเวลาปานกลาง